ໂປຣທີ​ນ PMT ສໍາຄັນ​ຕໍ່​ ເຊື້ອກາ​ຝາກ ທີ່​ພາ​ໃຫ້​ເປັນ ໄຂ້​ມາ​ເລ​ເຣຍ (ເບີ່ງວີດີໂອ)
ຜົນການ​ວິ​​ໄຈທາດ​ໂປຣ​ທີນ ​ໄດ້​ເປີດ​ເຜີ​ຍ​ໃຫ້​ຮູ້ ກ່ຽວກັບຈຸດ​ອ່ອນທີ່​ສໍາຄັນ​ ໃນ​ເຊື້ອກາ​ຝາກ​ໂຕ​ນ້ອຍໆ ​ທີ່​ເຮັດ​ໃຫ້​ເກີດໂຣກໄຂ້​ມາ​ເລ​ເຣຍ.
ໃນອັນທີ່ເປັນຄວາມກ້າວໜ້າທາງການແພດອັນນຶ່ງນັ້ນ, ພວກນັກວິທະຍາສາດໄດ້ຄົ້ນພົບ ວ່າ ການທໍາງານຂອງທາດໂປຣທີນ ມີຄວາມສໍາຄັນຕໍ່ເຊື້ອກາຝາກ ທີ່ເຮັດໃຫ້ເກີດພະຍາດ ໄຂ້ມາເລເຣຍ ຊຶ່ງເປັນໂຣກທີ່ເຮັດໃຫ້ຫລາຍກວ່າ 200 ລ້ານຄົນປ່ວຍໃນແຕ່ລະປີ ຢູ່ໃນໂລກ ແລະເຮັດໃຫ້ຫລາຍກວ່າ 5 ແສນຄົນເສຍຊີວິດນັ້ນ ພວກນັກຄົ້ນຄວ້າກ່າວວ່າ ຜົນການວິໄຈ ທາດໂປຣທີນຂອງພວກເຂົາເຈົ້າ ໄດ້ເປີດເຜີຍໃຫ້ຮູ້ກ່ຽວກັບຈຸດອ່ອນທີ່ສໍາຄັນໃນເຊື້ອກາ ຝາກໂຕນ້ອຍໆນັ້ນ ແລະອໍານວຍ ຈຸດເລີ້ມຕົ້ນທີ່ດີ ສໍາລັບການຜະລິດຢາຕ້ານໄຂ້ມາເລເຣຍ ຜູ້ສື່ຂ່າວວີໂອເອ Vidushi Sinha ມີລາຍງານກ່ຽວກັບເລື້ອງນີ້ ຊຶ່ງດາຣາຈະນໍາມາສະເໜີທ່ານ ນັກວິທະຍາສາດຈຸນຶ່ງ ທີ່ມະຫາວິທະຍາໄລ ວໍຊິງຕັນ ໃນເມືອງ St Louis ລັດມີຊູຣີ ໄດ້ໃຊ້ເວລາ 6 ປີ ທໍາການຄົ້ນຄວ້າເພື່ອພະຍາຍາມໃຫ້ເຂົ້າໃຈເຖິງ ໂຄງສ້າງແລະການ ທໍາງານຂອງທາດໂປຣທີນ ທີ່ຈໍາເປັນທີ່ສຸດຕໍ່ການຢູ່ລອດຂອງເຊື້ອ Plasmodium falciparum ຊຶ່ງເປັນ ເຊື້ອກາຝາກ ທີ່ມີເຊລດຽວ ທີ່ອາໃສຢູ່ໃນໂຕຍຸງ ແລະເປັນເຊື້ອ ພະຍາດໄຂ້ມາເລເຣຍປະເພດທີ່ກັນດານທີ່ສຸດ ເຊື້ອກາຝາກນ້ອຍໆທີ່ວ່ານີ້ ຕ້ອງການ ທາດໂປຣທີນ ຫລືທາດເອນຊາຍມ໌ ທີ່ມີຊື່ວ່າ PMT ເພື່ອໄປເຮັດເປັນເນື້ອເຫຍື່ອຫຸ້ມ ເຊລຂອງມັນ ແລະມັນ ກໍບໍ່ສາມາດຢູ່ລອດໄດ້ ຖ້າຫາກຂາດທາດນີ້ໄປ ທ່ານໝໍ ໂຈເຊັຟ ເຈສ ຊຶ່ງເປັນຜູ້ນໍາພາທີມງານນັກຄົ້ນຄວ້າດັ່ງກ່າວເວົ້າວ່າ ການທັບ ມ້າງລະຫັດຂອງໂຄງສ້າງຂອງໂປຣທີນ PMT ກໍຄືກັນ ກັບການຄົ້ນພົບຈຸດອ່ອນ ທີ່ ເປັນຈຸດຈົບຂອງເຊື້ອໄຂ້ມາເລເຣຍ ຊຶ່ງທ່ານອະທິບາຍວ່າ: ດຣ ເຈສ ແລະເພື່ອນຮ່ວມງານຂອງທ່ານ ໃຊ້ວິທີການທີ່ສະລັບຊັບຊ້ອນ ແລະຍາກ ລໍາບາກຫລາຍ ທີ່ເອີ້ນວ່າ ການເຮັດໃຫ້ທາດໂປຣທີນໃສ ເພື່ອໃຫ້ສາມາດສ່ອງເບິ່ງ ໂຄງສ້າງຂອງໂມເລກູລຂອງໂປຣທີນ PMT ໃນສາມມິຕິ ຊຶ່ງທ່ານເວົ້າວ່າ ວິທີການ ທີ່ວ່ານີ້ແມ່ນມີຄວາມຈໍາເປັນທີ່ສຸດ ຕໍ່ການສຶກສາຄົ້ນຄວ້າຂອງພວກທ່ານ ດຣ ເຈສ ຊີ້ແຈງ ເພີ້ມວ່າ: ດຣ ເຈສ ກ່າວຕື່ມວ່າ ເນື່ອງຈາກວ່າໂປຣທີນ PMT ສໍາລັບເຊື້ອກາຝາກ Plasmodium ບໍ່ມີຢູ່ໃນ ເຊລຂອງມະນຸດ ຢາໃດກໍ ຕາມທີ່ແນເປົ້າໝາຍໃສ່ ທາດໂປຣທີນດັ່ງກ່າວ ແມ່ນສາມາດນໍາມາໃຊ້ກັບ ມະນຸດໄດ້ ດຣ ນີຣາຈ ມິສຕຣີ(Neeraj Mistry), ຜູ້ອໍານວຍການຝ່າຍ ຄຸ້ມຄອງຂອງເຄືອຂ່າຍໂລກ ສໍາລັບພະຍາດເຂດຮ້ອນທີ່ ຖືກປະລະບໍ່ເອົາຫົວຊາ ຫລື ແມ່ນເປັນບາດກ້າວອັນສໍາຄັນ ໄປສູ່ການຜະລິດຢາໃໝ່ ທີ່ມີພະລັງແລະປອດໄພ ເພື່ອ ຕໍ່ສູ້ກັບພະຍາດໄຂ້ມາເລເຣຍ ຢູ່ທົ່ວໂລກ ຊຶ່ງທ່ານກ່າວດັ່ງນີ້: ວຽກງານໃນການຊອກຫາສ່ວນປະກອບທີ່ແນໃສ່ ໂປຣທີນ PMT ສໍາລັບເຊື້ອກາຝາກ Plasmodium ນັ້ນ ແມ່ນເປັນພຽງຂັ້ນເລີ້ມຕົ້ນ ເທົ່ານັ້ນ ແຕ່ວ່າ ການຄົ້ນຄວ້າຂອງມະຫາ ວິທະຍາໄລ ວໍຊິງຕັນ ກໍໄດ້ ໃຫ້ຄວາມຫວັງໃໝ່ ບໍ່ພຽງແຕ່ໃນດ້ານຢາໃໝ່ສໍາລັບຕ້ານໄຂ້ມາ ເລເຣຍເທົ່ານັ້ນ ແຕ່ຍັງໃນດ້ານສ່ວນປະກອບ ທີ່ສາມາດທໍາລາຍແມ່ພະຍາດຫລາຍໆຊະນິດ ທີ່ເປັນເຊື້ອກາຝາກ ທີ່ພາໃຫ້ເປັນພະຍາດຕ່າງໆ ພ້ອມທັງກາຝາກທີ່ຢູ່ນໍາກົກໄມ້ ທີ່ກາງຕໍ່ ອາໄສ ທາດໂປຣທີນ PMT ອີກດ້ວຍ